ПРАВИЛНИК 

ЗА УСТРОЙСТВОТО И ДЕЙНОСТТА НА ОБЩИНСКИ ФОНД „КУЛТУРА”,

РЕДА И УСЛОВИЯТА ЗА ФИНАНСОВО ПОДПОМАГАНЕ НА ПРОЕКТИ В ОБЛАСТТА НА КУЛТУРАТА В ОБЩИНА ВРАЦА 

(приет с Решение №129 по Протокол №10 от 26.05.2020 г. на Общински съвет – Враца, изм. с Решение № 657 по Протокол № 44 от 28.06.2022 г. на Общински съвет – Враца, изм. и доп. с Решение № 141 по Протокол № 10 от 26.03.2024 г., изм. и доп. с Решение № 549 по Протокол № 37 от 26.08.2028 г. )
Раздел I
ОБЩИ ПОЛОЖЕНИЯ

Чл. 1 (1) Настоящият правилник регламентира:
1. Целите, задачите, устройството и дейността на Общински Фонд „Култура”;
2. Реда, условията и критериите за финансиране на проекти, програми, културни прояви или инициативи в сферата на културата, организирани на територията на Община Враца.
(2) Общински фонд „Култура” (Фонда) се създава, реорганизира и прекратява с решение на Общински съвет Враца.
(3) Принципите, от които се ръководи дейността на Фонда, са в синхрон с политиките на Европейския съюз за прозрачност и отчетност при разпределяне на публични средства за култура.
Чл. 2. Целевото предоставяне на финансови средства във Фонда подкрепя и стимулира реализирането на културни събития, които са в съответствие с културните политики на Община Враца.
Чл. 3. Община Враца осигурява условия за дейност на Фонда.

Раздел II

ЦЕЛИ И ЗАДАЧИ

Чл. 4.(1) Цели:

1. Изграждане на устойчив модел на културно развитие в Община Враца,
съхраняващ вече постигнатото и създаващ условия за бъдещ просперитет на сектора;

2. (изм. и доп. с Решение № 141/26.03.2024 г. на ОбС.) Създаване на условия и среда за развитие на многообразието и качеството на културното предлагане в Община Враца.;

3. Създаване на предпоставки за активен диалог между публичния и неправителствения сектор в сферата на културата и изкуството в дългосрочен план;

4. Постигане на по-голямо разнообразие и динамика в културния живот на община Враца;
5. (изм. и доп. с Решение № 141/26.03.2024 г. на ОбС.) Популяризиране на Община Враца като културно средище..

(2) Задачи:

1. да приложи чрез прозрачни и открити процедури нови финансови инструменти за разпределение на публични средства за култура;

2. да подкрепи организации и индивидуални творци в създаването и развитието на проекти и програми в областта на културата, културни прояви и културни инициативи;

3. да насърчи културното сътрудничество и обмен на местно, регионално, национално и международно ниво;

4. (изм. и доп. с Решение № 141/26.03.2024 г. на ОбС.) да стимулира въвеждането на иновативни практики в създаването и промотирането на културна продукция в община Враца 
5. да осигури възможност на гражданите за достъп до стойностни културни произведения на местни, национални и международни творци от различни видове изкуства;

6. да насърчи включването на гражданите в процеса на реализация на културно произведение и/или културно събитие;

7. да приложи система за наблюдение и оценка на културните събития от Културния календар на града;
8. развитие и популяризиране на културно-историческото наследство;
9. да насърчава културни събития с изявени творчески характеристики, отговарящи на актуалните обществени потребности на гражданите на града в сферата на духовния живот;
10. да създаде условия за познаване, запомняне и влияние на културния продукт върху публиките.
11. да създаде условия за познаване, запомняне и влияние на културния продукт върху публиките.

Раздел III
ФИНАНСИРАНЕ
Чл. 5. (1) Средствата на Фонда се набират в съответствие с чл. 36, ал.2 от Закона за закрила и развитие на културата  от:

1. средства от бюджета на Община Враца, определени с решение на общинския съвет, с което се гласува бюджета на Община Враца за съответната календарна година.

2. целеви дарения, завещания и спонсорство от български и чуждестранни физически и юридически лица, предоставени на община Враца за дейности на Общински фонд „Култура“;

3. лихви по чл. 7, ал.3 от Правилника;

4. други източници, определени с решение на общинския съвет.

(2) Средствата за Общински фонд „Култура” се планират и постъпват като бюджетен кредит в дейност „Други дейности по култура”.

(3) (изм. с Решение № 657/28.06.2022 г. на ОбС., изм. и доп. с Решение № 549/26.08.2025 г. на ОбС.) Средствата от Общински фонд „Култура” се предоставят на проект, класиран на заседание на Управителен съвет и одобрен с решение на Общински съвет – Враца и са в размер до 3 000 лв./1 533,88 евро за проект.
Чл. 6. (1) Средствата по Общински фонд „Култура“ са предназначени за разходване и съфинансиране на;

1. (изм. и доп. с Решение № 141/26.03.2024 г. на ОбС.) проекти и програми за осъществяване на дейности и събития в областта на културата, в т.ч. фестивали и културни събития с българско и международно участие;
2. (изм. и доп. с Решение № 141/26.03.2024 г. на ОбС.) подпомагане на дейности и събития в сферата на любителско изкуство;
3. (изм. и доп. с Решение № 141/26.03.2024 г. на ОбС.) дейности  и събития за популяризиране на културните прояви на територията на община Враца.

Чл. 7. (1) За получаване на средства от Фонда могат да кандидатстват всички юридически и физически лица, в т.ч. организации с нестопанска цел, културни институти, както и отделни дейци на културата.

 (2) Средствата от Фонда, предназначени за разходване на дейности по чл. 6, ал. 1 от Правилника, се предоставят на конкурсен принцип, при класирано проектно предложение, след решение на Общински съвет - Враца и въз основа на сключен договор с Кмета на Община Враца.

(3) Лица и организации, които разходват получените от Фонда средства не по предназначение, ги възстановяват в пълен размер, заедно с лихва, равна на основния лихвен процент на БНБ, увеличен с 10 пункта.

Чл. 8. В срок до 31 януари на всяка календарната година, Председателят на Управителния съвет на Общински фонд „Култура” внася за приемане в Общинския съвет Информация за дейността на Фонда през предходната година.

РАЗДЕЛ IV

СТРУКТУРА И ОРГАНИ НА УПРАВЛЕНИЕ

Чл. 9. (изм. и доп. с Решение № 141 по Протокол № 10 от 26.03.2024 г)

 (1) Общински Фонд „Култура” се ръководи от Управителен съвет (УС), мандатът на който съвпада с мандата на Общинския съвет. 
 (2) Управителният съвет се състои от Председател, Заместник председател  и 13 (тринадесет) члена.
 (3) Членовете на  постоянната комисия по „Култура, поддържане и опазване на културни, исторически и архитектурни паметници“ към Общински съвет Враца са членове по право на Управителния съвет. В Управителния съвет могат да бъдат избирани и представители на организации в сферата на културата от община Враца, представители на легитимни творчески организации, дейци на културата, обществено изявени личности и представители на общинска администрация - Враца.

 (4) Съставът на Управителния съвет на Общински фонд „Култура” се утвърждава от Общински съвет – Враца по предложение на Председателя на общинския съвет, след обсъждан с постоянната комисия по „Култура, поддържане и опазване на културни, исторически и архитектурни паметници“ към Общински съвет Враца.
(5) Член на Управителния съвет може да бъде освободен преди изтичане на мандата му:

1. по негово искане.

2. при неучастие в три поредни засадения на Управителния съвет на Фонда без уважителни причини. 

3. ако отпадне основанието за утвърждаването му.

4. след влязла в сила присъда за умишлено престъпление от общ характер.

5. при смърт.
Чл. 10. (1) УС се свиква от Председателя или по искане на 1/3 от членовете му.

(2) УС заседава минимум три пъти годишно;

(3) Заседанията на Управителния съвет са законни, ако присъстват 2/3 от членовете му;
(4) (изм. и доп. с Решение № 141/26.03.2024 г. на ОбС.) Решенията на Управителния съвет се вземат с мнозинство  2/3 от присъстващите;

(5) За своята работа Управителния съвет води протоколи, които се подписват от присъствалите членове.

(6) Членовете на УС не получават възнаграждения.

(7) УС може да привлича временно в работата си външни експерти.

(8) Мандатът на Управителния съвет съвпада с мандата на общинския съвет.
(9) (изм. и доп. с Решение № 141/26.03.2024 г. на ОбС.) Новизбраният Управителен съвет се свиква на първо заседание в 14-дневен срок от утвърждаването му от Председателя на Общинския съвет. 

(10) (изм. и доп. с Решение № 141/26.03.2024 г. на ОбС.) Заседанията на УС могат да бъдат провеждани и неприсъствено като материалите се разпространяват по електронна поща. 
Чл. 11. (изм. и доп. с Решение № 141/26.03.2024 г. на ОбС.).
(1) Управителния съвет ръководи дейността на Фонда. За целта приема:

1.Правила за организация на работата си.

2. Решения за провеждане на конкурси за съфинансиране на културни инициативи, целеви програми, творчески проекти и др.

3. Осъществява цялостен контрол за целевото разходване на средствата по фонда;

4. Информира обществеността за дейността на Фонда;

5. Изготвя и предоставя Информация за дейността на Фонда за всяка календарна година;

6. Други решения, свързани с управлението на Фонда.

Чл. 12. Всяка година УС  определя със свое решение сроковете за кандидатстване, датите и сроковете на сесиите за съответната година;

Чл. 13. (1) Членове на УС  не могат да участват при взимане на решение за съфинансиране на проекти, когато са:

1.съдружници, акционери, членове на управителни и контролни органи или служители на юридически лица, подали документи за кандидатстване по Програмата;

2.свързани лица или такива, които имат родствени отношения по права или съребрена линия до IV степен с лица, подали документи за кандидатстване по Програмата;

(2) За наличието или липсата на обстоятелства по ал. 1, членовете на УС  подписват декларация след получаване на списъка с подалите формуляри за кандидатстване юридически или физически лица и на всеки етап от процедурата, в случай, че настъпи промяна в декларираните обстоятелства.

(3) Членовете на УС  са длъжни да не огласяват обстоятелства, които са узнали в процеса на своята работа.

Чл. 14. (1) (изм. и доп. с Решение № 141/26.03.2024 г. на ОбС.)  Председателят и Заместник председателят на Общински фонд „Култура”  са общински съветници и се избират на първото заседание на Управителния съвет.
(2) Председателят на Общински фонд „Култура”:

1. Представлява Общински фонд „Култура”.

2. Свиква и ръководи заседанията на Управителния съвет.

3. Внася за разглеждане от Управителния съвет предложения за отпускане на средствата от Общински фонд „Култура”, придружени с обосновка, в съответствие с определените изисквания и критерии за финансиране;

4. Внася в Общински съвет – Враца, след решение на Управителния съвет, предложения за съфинансиране на проекти от Общински фонд „Култура”;

5. В срок до 31 януари на всяка календарната година внася за приемане в Общинския съвет Информация за дейността на Фонда през предходната година.

6. Участва при обсъждането на бюджета с Кмета на община Враца относно средствата, необходими за работата на Фонда.

(3) В отсъствие на Председателя неговите функции се поемат от избрания Заместник председател. 

Чл. 15 (1) Административно – техническото обслужване на Фонда се извършва от общинска администрация - Враца.

(2) Сътрудник на Фонда  е експерт от звеното, подпомагащо дейността на Общински съвет – Враца, като същия  не е член на УС.

(2) Сътрудникът:

1. Подготвя и подпомага провеждането на заседанията на УС, води протокол от заседанията и съхранява архив от дейността му;

2. Съвместно със съответното направление на Общинска администрация – Враца, организира процеса на кандидатстване, приемане, предложения, подписване на договори с одобрените кандидати и отчитането на финансираните проектни предложения;

3. Съвместно с Председателя на УС на Фонда и Общинска администрация – Враца подпомага организирането и  популяризирането на работата на Общински фонд „Култура“.
4. съхранява и архивира документацията на Фонда.
РАЗДЕЛ V

УСЛОВИЯ И РЕД ЗА СЪФИНАНСИРАНЕ ОТ ОБЩИНСКИ ФОНД „КУЛТУРА” 

Чл. 16. (1) Средствата от Общински фонд „Култура”, предназначени за разходване на дейности по чл.6, ал.1 от Правилника, се предоставят на конкурсен принцип с процедура, осигуряваща равнопоставеност на кандидатстващите физически и юридически лица и обективност при подбора и оценката.

(2) (изм. и доп. с Решение № 141/26.03.2024 г. на ОбС.) Финансират се проекти в областта на културата, културни прояви и любителско изкуство приоритетно на творци и организации, живеещи и осъществяващи дейност на територията на Община Враца и други такива, чието творчество е свързано с историята, бита и културата на Община Враца и отговарят на целите и задачите по чл. 4 от Правилника.
(3) (изм. и доп. с Решение № 141/26.03.2024 г. на ОбС.) Председателят на Фонда обявява конкурсите за финансова подкрепа по настоящите Правила поне един път в годината по решение на УС.

(4) Средствата се разпределят на базата на конкурс, провеждан по документи от Общински фонд „Култура”.

(5) Датата на сесиите и условията за участие се популяризират чрез средствата за масово информиране и интернет страницата на Общински съвет – Враца.

Чл. 17. (1) Фондът съфинансира разходи за реализацията дейности по чл.6, ал.1 от Правилника.

(2) Собственото участие на кандидата в осигуряването на процент от общия бюджет на кандидатстващия проект се определя на мининмум 10 %. 

Чл. 18. (1) Общински фонд „Култура” на Община Враца допуска съфинансиране на:

1. юридически лица, регистрирани като юридически лица с нестопанска цел, като търговци по  Търговския закон,  като кооперации по Закона за коопераците или юридически лица, създадени със закон или акт на изпълнителната власт, дружества по Закона за задълженията и договорите;

2. физически лица.
Чл. 19. (1) За реализацията на дейности по чл.6, ал.1 от Правилника не могат да кандидатстват лица, които:

1. са в ликвидация или са в производство на несъстоятелност (когато е приложимо);

2. лишени от правото да упражняват търговска дейност (когато е приложимо);

3. са осъдени или са с влязла сила присъда за престъпление против собствеността и авторското право, освен ако не са реабилитирани;

4. имат финансови задължения към Община Враца или държавата, освен ако са разсрочени или отсрочени;

5. са подпомагани за същия проект по други програми на Община Враца или със средства на Общински съвет Враца;

6. не са изпълнили условия по предходно финансиране;

7. (изм. и доп. с Решение № 141/26.03.2024 г. на ОбС.)  разходвали са средства от Фонда не по предназначение и в нарушение на чл. 20 от този Правилник;

8. не са отчели предходен приключил проект, финансиран от Фонда;

9. са получили финансиране от фонда през същата календарната година;

10. (изм. и доп. с Решение № 141/26.03.2024 г. на ОбС.) са общински съветници в Общински съвет – Враца  - за кандидати физически лица;

11. (изм. и доп. с Решение № 141/26.03.2024 г. на ОбС.) са служители на Общинската администрация – Враца - за кандидати физически лица. 
(2) Изискванията по чл.19, ал.1, т.2 и т.3 от Правилника се отнасят до лицата, представляващи кандидатстващата организация според нейния статут.

(3) (изм. и доп. с Решение № 141/26.03.2024 г. на ОбС.) Липсата на обстоятелства, съгласно изискванията чл.19, ал.1, т.1-3 и т.10-11 от Правилника се декларират от кандидата при подаване на проектното предложение.

(4) (изм. и доп. с Решение № 141/26.03.2024 г. на ОбС.) Липсата на обстоятелства по чл.19, ал.1, т.4-11 от Правилника се проверява на ниво оценка на допустимостта от УС.

(5) При настъпване на промени в обстоятелствата, удостоверени с документи по чл.19, ал.1, кандидатът е длъжен да уведоми УС в 7-дневен срок от настъпването на промяната.

Чл. 20. Недопустими разходи за финансиране от Фонда са:

1. банкови такси и разходи, свързани с гаранции и други подобни на тях;

2. разходи, направени преди одобрението на проектно предложение;

3. (изм. и доп. с Решение № 141/26.03.2024 г. на ОбС.) други разходи, несвързани пряко с целите на фонда проектно предложение и дейностите на одобреното проектно предложение;
4. разходи за изследователска дейност, несвързани с целите на фонда и дейностите на одобреното проектно предложение;

5. наем и разходи за издръжка на офис;

6. разходи за възнаграждения на служители в държавни и общински институции;

7. разходи за дейности, вече финансирани от общинския бюджет;

8. инвестиционни разходи и строително-монтажни работи;

9. разходи за неуредени права, съгласно Закона за авторските и сродните им права;

10. разходи за честването на лични годишнини, бенефиси и др. подобни;

11. разходи за дейности, които нарушават човешките права или подбуждат към конфликти и към противопоставяне върху етническа и религиозна основа;

12. разходи за дейности, които дискриминират отделни групи и субкултури по полов
признак или въз основа на сексуална ориентация или ги представят в неблагоприятна светлина;

13. разходи за акции и дейности на политически партии.

14. разходи за дълготрайни материални и нематериални активи.

15. разходи, договорени и осъществявани като външни услуги от представляващият организацията със себе си, със съпруга/та си и с роднините си по права линия и с юридически лица, в чиито органи за управление или собственици са такива лица.
16.      (изм. и доп. с Решение № 141/26.03.2024 г. на ОбС.)  разходи за техническо обезпечаване на събитието на стойност над 1/3 от исканата за съфинансиране от Фонд „Култура“ сума.
РАЗДЕЛ VI

РЕД ЗА КАНДИДАТСВАНЕ  ЗА СЪФИННАСИРАНЕ

Чл. 21. (изм. и доп. с Решение № 141/26.03.2024 г. на ОбС.) (1) УС взема решение за откриване на процедура по кандидатстване  и  предприема действия за публичното й оповестяване. Обявата се публикува на интернет – страницата на Община Враца, оповестява се и по подходящ начин по преценка на УС и съдържа следните реквизити:

1. Информация, условия, критерии за оценка  и срокове за процедурата по кандидатстване;

2. Адрес, телефон, електронен адрес за кореспонденция.

(2) (изм. и доп. с Решение № 141/26.03.2024 г. на ОбС.) На кандидатите се осигурява възможност свободно да се снабдят с документацията за кандидатстване през интернет страницата на Община Враца. 
(3) Сътрудникът на УС води регистър на кандидатите, който съдържа входящ номер, име на организацията или физическото лице, наименование на фестивала, конкурса, събитието или проекта, адрес, телефон за връзка, електронен адрес и размера на сумата, за която се кандидатства.

Чл. 22. (изм. и доп. с Решение № 141/26.03.2024 г. на ОбС.) (1) Срокът за подаване на документи за съфинансиране  и графика на текущата сесия се определя с решението на  УС по чл. 21 от Правилника. Срокът не може да бъде по-кратък от 7 работни дни.
(2) Документите за кандидатстване се подават в рамките на обявените срокове за в „Информационния център за обслужване на граждани” на Община Враца.

(3) Предложенията се вписват в Регистъра по чл. 21. ал. 3 след получаването им.

(4) Не се приемат постъпилите предложения след посочения в обявата срок.

(5) Юридическите и физическите лица могат да кандидатстват с не повече от едно проектно предложение за текущата година, с цел осигуряване на конкурентна среда.

Чл. 23. Кандидатстващите за съфинансиране проектни предложения трябва да съдържат попълнен Формуляр за кандидатстване и пълен набор от изискуемите документи за съответната сесия, изрично посочени в Документацията за кандидатстване.

Чл. 24.Кандидатите подават следните документи в „Информационния център за обслужване на граждани” на Община Враца до Общински фонд „Култура”:

1.Заявление по приложен образец Приложение № 1, включващ:

- Данни за кандидата

- Данни за проекта

- Цели на предложения проект.

- Очаквани резултати от изданието или дейността, за които се кандидатства.

- Възможности за реализация – ресурси:

- Бюджет на проекта.

- Привлечени партньори;

- Други източници на финансиране.

- Очаквана подкрепа от Общински фонд „Култура”

2. Декларация по чл. 19, ал.1, т.1-3 от Правилника по образец Приложение № 2

3. Декларация, че кандидатът е запознат и приема правилата за финансово подпомагане чрез Общински фонд „Култура”, по образец Приложение № 3.
4. (изм. и доп. с Решение № 141/26.03.2024 г. на ОбС.) Декларация от партньор, по образец Приложение № 4.;
5. План-сметка на съответния проект. 

6. Документ, че кандидата няма финансови задължения към Община Враца и държавата, освен ако са разсрочени или отсрочени, издаден не по-рано от 7 дни преди подаване на заявлението. 
7. (изм. и доп. с Решение № 141/26.03.2024 г. на ОбС.) Проектът на  книгата, творбата, или сценария на дейността, както и всички други проектни предложения, нуждаещи се от онагледяване, се представя на хартиен, електронен носител или се представя чрез работни макети. При неяснота Управителният съвет може да  изисква и допълнително онагледяване по подходящ за възприемане и оценка начин.
Раздел VII

РЕД ЗА РАЗГЛЕЖДАНЕ И ОЦЕНЯВАНЕ НА КАНДИДАТИТЕ

Чл. 25. (1) (изм. и доп. с Решение № 141/26.03.2024 г. на ОбС.) Проектните предложения преминават през оценка за съответствие от УС. УС има право да проверява всички декларирани и заявени обстоятелства в проектните предложения. 

(2) УС изготвя протокол с допуснатите кандидати и протокол, съдържащ списък на кандидатите с констатирани административни несъответствия, изрично посочени за всеки един от случаите.

(3) Резултатите от работата на УС се публикуват на сайта на Община Враца, в тридневен срок след изготвянето им.

(4) (изм. и доп. с Решение № 141/26.03.2024 г. на ОбС.) Кандидатите с констатирани административни несъответствия имат право в срок до 5 календарни дни след публикуване на протоколите на УС на интернет страницата на Община Враца, да ги отстранят. Входирането на документите с отстранените несъответствия става по реда на чл. 22, ал. 2 от Правилника.

Чл. 26. (1) Проектните предложения, които са допуснати от УС за съответната сесия, преминават през съдържателна оценка.

(2) (изм. и доп. с Решение № 141/26.03.2024 г. на ОбС.) Оценяването се извършва чрез комплексна оценка, съгласно Методика, по образец Приложение № 5, по следните критерии: 
1. Степен на съответстие с целите и задачите на Фонд „Култура“ съгласно чл. 4 от Правилника и изпълнимост; 

2. Оценка на въздействието на проекта  и неговата полза за културното разввитие на местната общност; 

3. Размер на самоучастие; 

4. Брой привлечени партньори.
(3) Всяко проектно предложение се оценява самостоятелно и независимо от всички членове на УС. За всеки оценен проект привлечените външни експерти (когато е приложимо) представят писмено становище, съдържащо мотиви на извършената от тях оценка, което становище се взема предвид при приемането на решение за допускане на съфинансиране на съответното проектно предложение.

(2) Чл. 27. (1) Въз основа на извършеното оценяване УС приема с мнозинство  повече от половината от общия брой на членовете му, решение за размера на съфинансирането на всяко допуснато до оценка проектно предложение.

(3) Решенията се оформят в протокол, който трябва да съдържа;

1. Списък с проекти получили одобрение, размер на отпуснатото съфинансиране,  мотивите на оценяване. Мотивите на УС за корекции или редукции на бюджета на проектното предложение и препоръки, ако такива са налице, се описват в протокол.

2. Неодобрени проекти с кратки мотиви за отказа.

Чл. 28. Председателят на УС внася предложение до Общинския съвет за съфинансиране на одобрените проектни предложения, към което се прилага протокола по чл. 27 от Правилника. 

Чл. 29. Общински съвет – Враца разглежда предложението по чл. 28 от Правилника на първото си заседание след весенето му и се произнася с решение. 

Чл. 30. (1) Списъкът с одобрените за финансиране кандидати се публикува на интернет страницата на Община Враца.

(2) Кандидатите, чиито проектни предложения са одобрени за съфинансиране следва в седемдневен срок от публикуването на списъка на интернет страницата на Община Враца да представят необходимите документи, удостоверяващи липсата на обстоятелствата по чл. 19, ал. 1,т. 1-3 от Правилника.

(3)  В 7-дневен срок, след изтичане на срока по ал.2, Кмета на община Враца сключва договор с кандидатите, чиито проекти са одобрени за съфинансиране и са представили документите,  удостоверяващи липсата на обстоятелствата по чл. 19, ал. 1,т. 1-3 от Правилника.

(4) Кандидатите, по чиито проектни предложения са направени корекции или редукции от УС, имат право да откажат съфинансирането и да не предоставят необходимите документи, удостоверяващи липсата на обстоятелствата по чл. 19, ал. 1,т. 1-3 от Правилника. 

Раздел VIII
РЕД ЗА СКЛЮЧВАНЕ НА ДОГОВОР ЗА СЪФИНАНСИРАНЕ
(изм. и доп. с Решение № 141/26.03.2024 г. на ОбС.)
Чл. 31. (изм. и доп. с Решение № 141/26.03.2024 г. на ОбС.) Договорите за съфинансиране на дейности по чл.6 ал. 1 от Правилника се сключват от Кмета на Община Враца – от една страна, и от кандидата-изпълнител – от друга страна, по образец Приложение № 6.
Чл. 32. (изм. и доп. с Решение № 141/26.03.2024 г. на ОбС.) Получателят на съфинансирането приема следните общи задължения по изпълнение на проектното предложение:

1. Отговаря за цялостната подготовка и реализация на проекта, програмата, културната проява или културната инициатива;

2. Води пълна финансова, техническа, мониторингова или друга документация в съответствие с разпоредбите на българското законодателство и изискванията на фонда и я представя като част от финансовия отчет и отчета за вътрешен мониторинг;

3. Осигурява средствата, необходими за съфинансирането на проекта, програмата, културната проява или културната инициатива;

4. Следи за добросъвестното изпълнение на проекта, програмата, културната проява или културната инициатива и незабавно информира УС на Фонда;

5. Указва по ясен начин, че съфинансирането на проекта, програмата, културната проява или културната инициатива се предоставя от Общински фонд „Култура”. В печатните издания и при другите дейности и обекти на видимо място задължително се поставят: герба на Община Враца и текста „С финансово подпомагане от Общински фонд „Култура” към Общински съвет – Враца”;

6. (изм. и доп. с Решение № 141/26.03.2024 г. на ОбС.) Предоставя 5 % от печатните издания, чието издаване е съфинансирано от фонда на Регионална библиотека „Христо Ботев” – Враца и едно издание на Общински съвет – Враца за архива на Фонд „Култура“.

7. По надлежния ред получава разрешение за ползване на обекти публична или частна общинска собственост, във връзка с реализацията на проекта, програмата, културната проява или културната инициатива.

8. Изпълнява препоръките на УС на Фонда, отразени в Протокола по чл.27, ал.2 от Правилника.

9. Изпълнява условията, поставени в договора за отчитане изпълнението на проекта.

Раздел IX
ОТЧЕТНОСТ

Чл. 33. (1) УС на Общински фонд „Култура” съвместно с Общинска администрация – Враца осъществява цялостен контрол върху изпълнението на дейности и проекти  по чл. 6, ал. 1 от Правилника, финансирани по фонда и законосъобразното разходване на финансовите средства.

(2) (изм. и доп. с Решение № 141/26.03.2024 г. на ОбС.) След приключване изпълнението на проекта получателите на съфинансирането представят Отчет за изпълнението му, който включва Част I – Съдържателен отчет с изпълнени дейности и Част II – Финансов отчет, по образец Приложение № 7.
Чл. 34. (1) (изм. и доп. с Решение № 141/26.03.2024 г. на ОбС.) Финансовите средства, отпуснати за реализирането на дейности по чл. 6, ал. 1 от Правилника се отчитат съгласно условията и срока на сключения договор в 10-дневен срок след приключване на изпълнението им, но не по-късно от 10 декември на всяка календарна година.

(2) Финансовата част на отчета съдържа документация за всички разходи по организацията на дейности по чл.6, ал.1, от Правилника, финансирани по Общински фонд „Култура” и самоучастието на изпълнителя. Към финансовия отчет се прилагат оригиналите на документите за изразходените средства, предоставени от Фонда и заверени копия от оригиналните документи за направените разходи в частта за самоучастието.

(3) Във финансовата част на отчета не могат да се включват разходи, направени преди обявата за съответната сесия.


Чл. 35. (изм. и доп. с Решение № 141/26.03.2024 г. на ОбС.) 


(1) Отчетът се внасят от организацията или физическото лице-изпълнител чрез Деловодството на Община Враца до УС на Фонда.

(2) Съдържанието на отчетните финансови документи трябва да съответстват на изискванията на Закона за счетоводството и Закона за финансово управление и контрол в публичния сектор.

(3) Отчетите се разглеждат на заседание на УС на Фонда съвместно с посочени от Кмета на община Враца длъжностни лица.  
Чл. 35а. (изм. и доп. с Решение № 141/26.03.2024 г. на ОбС.) В случай, че се установи, че получателят на финасирането е изразходвал получените средства не по предназначение и в нарушение на забраните по чл. 20 от Правилника или не представи в срок отчет за разходваните средства, същият се задължава да възстанови в пълен размер получената сума, като върху същата се начислява и лихва, дължима от деня на получаване на финасирането, равна на основния лихвен процент  на БНБ, увеличен с 10 процента.
Чл. 36. УС на Фонда води регистър на проектите, финансирани със средства от Фонда, в който включва данни на лицето, получило финансиране, име на проект, неговата реализация и отчетност. 

Раздел X

ПРЕХОДНИ И ЗАКЛЮЧИТЕЛНИ РАЗПОРЕДБИ

§1. Правилникът е приет на основание чл.36 ал.1 от Закона за закрила и развитие на културата с Решение №129 по Протокол № 10 от 26.05.2020 г. на Общински съвет – Враца.
§2. Настоящият правилник отменя Правилник за устройството и дейността на Общински фонд „Култура”, приет с Решение   №951 по Протокол № 72 от 19.04.2011 г. на Общински съвет – Враца и Правила за реда и условията за финансово подпомагане на проекти в областта на културата, културни прояви и любителско изкуство в община Враца от Фонд „Култура”, приети с Решение №450 по Протокол №37 от 30.04.2013 г. на Общински съвет – Враца.

Приложение № 1

към чл. 24, т.1

ДО 

ОБЩИНСКИ ФОНД „КУЛТУРА” – ВРАЦА 

ЗАЯВЛЕНИЕ

за участие в конкурс за финансово подпомагане на проекти за книгоиздаване, дейности и творци 

в областта на културата в Община Враца

	1.
	Данни за кандидата:

	1.1.
	Име, презиме и фамилия на физическото лице (твореца)
	

	
	Адрес на физическото лице (твореца) по регистрация, телефон
	

	
	Банкова сметка на физическото лице (твореца)
	

	1.2
	Наименование на юридическото лице (организацията)
	

	
	Адрес на юридическото лице (организацията) по регистрация, телефон
	

	
	Обслужваща банка и сметка на юридическото лице

(организацията)
	

	
	Име, фамилия, адрес и телефон на лицето, представляващо юридическото лице (организацията)
	

	2.
	Данни за проекта:

	2.1.
	Наименование на проекта
	

	2.2.
	Цели на проекта
	

	2.3.
	Описание на проекта/дейности


	

	2.4.
	Срок на реализация на проекта


	

	2.5.
	Етап на подготовка на проекта към момента на кандидатстване 
	

	2.6.
	Очаквани резултати и обществени ползи (посочва се и приблизителният брой на потребителите)


	

	3.
	План-сметка на проекта:

	3.1.
	Обща стойност на проекта (3.2 +3.3.)
	

	3.2.
	Участие на кандидата в левова равностойност (собствено участие не по-малко от 10%, включително участие на пратньори)
	

	3.3.
	Размер на исканото съфинансиране от Общински фонд „Култура”
	

	4.
	Партньори при реализацията на проекта, кадрови и финансов принос

	4.1
	 Партньори (посочват се конкретните партньори, които кандидатът предвижда да привлече за участие в проекта)
	

	4.2.
	Финнансов, кадрови принос и др. на всеки от партньорите сбърт трябва да е равен на сумата, посочена в т 3.2.)
	

	1. 
	Приложени документи

	5.1.
	
	

	1.2. 
	
	

	….
	
	

	….
	
	

	Подпис на заявителя:








Приложение № 2

към чл. 19, ал.4

ДЕКЛАРАЦИЯ

по чл. 19, ал.1, т. 1 – 3, т.10 и т. 11  от Правилника

за устройството и дейността на фонд „Култура” – Враца, 

реда и условията за финансово подпомагане на проекти в областта на културата в община Враца

Подписаният,

…………………………………………………………………………………………………………

(име, презиме, фамилия)

…………………………………………………………………………………………………………

(лично или като представляващ )

Д Е К Л А Р И Р А М, че:


1. Представляваното от мен юридическо лице не е в ликвидация или в производство на несъстоятелност;  


2. Не съм лишени от правото да упражняват търговска дейност;


3. Не съм осъден за престъпление против собствеността и авторското право;



4. Не съм общински съветник в Общински съвет – Враца  (за кандидати физически лица);



5. Не съм служител на Общинската администрация – Враца (за кандидати физически лица)



6.  При настъпване на промени в декларираните обстоятелствата се задължавам да уведомя УС в 7-дневен срок от настъпването на промяната.



Известно ми е, че за невярно деклариране нося наказатлна отговорност по чл. 313 от НК.

Дата: ……………..





Подпис: ……………………

Забележка: когато някое от обстоятелствата не е приложимо за декларатора, текста се зачертава.

Приложение № 3

към чл. 24,т.3 

ДЕКЛАРАЦИЯ

по чл. 24, т.3  от Правилника

за устройството и дейността на фонд „Култура” – Враца, 

реда и условията за финансово подпомагане на проекти в областта на културата в община Враца

Подписаният,

…………………………………………………………………………………………………………

(име, презиме, фамилия)

…………………………………………………………………………………………………………

(лично или като представляващ )

Д Е К Л А Р И Р А М, че:


Съм запознат и приемам правилата и условията за финансово подпомагане чрез Общински фонд „Култура“ към Общински съвет – Враца както и с условията за връщане на финансирането. 
Дата: ……………..





Подпис: ……………………

Приложение № 4

към чл. 24, т.4

ДЕКЛАРАЦИЯ ОТ ПАРТНЬОР

Подписаният,

…………………………………………………………………………………………………………

(име, презиме, фамилия)

…………………………………………………………………………………………………………

(лично или като представляващ )

Д Е К Л А Р И Р А М, че:

Съм запознат с проект:………………………………………………………………………

Изготвен от:……………………………………………………………………………………

и предложен за съфинансиране от Общински фонд „Култура“ при Общински съвет – Враца.

Ще участвам като партньор в проекта чрез следния принос:

………………………………………………………………………………………………….

 Дата: ……………..





Подпис: ……………………

Забележка: за всеки партньор се представя отделна декларация

Приложение № 5

към чл. 26, ал.2 

МЕТОДИКА ЗА ОЦЕНКА НА ПРОКТНИТЕ ПРЕДЛОЖЕНИЯ

Оценяването на проектите се извършва по Комплексна оценка /КО/ въз основа на критериите посочени в чл. 26, ал.3 от Правилника, тяхното относително тегло в общата оценка, и дадените оценки от присъстващите членове на УС на Фонда.

Всеки от критериите по чл. 26, ал.3  от Правилника има относително тегло  в КО както следва:

Критерии „А“ - Степен на съответстие с целите и задачите на Фонд „Култура“ съгласно чл. 4 от Правилника и изпълнимост – с относителна тежест в комплексната оценка  - 40 %; 

Критерии „Б“ –Оценка на въздействието на проекта  и неговата полза за културното разввитие на местната общност – 30 %; 

Критерии „В“ -  Размер на самоучастие – 10 %; 

Критерии „Г“ -  Брой привлечени партньори – 20 %

КО се изчислява по следната формула:

КО=Ах40%+Бх30%+Вх10%+Гх20%

Всеки от присъстващите на заседанието членове на УС на Фонда оценява самостоятелно и независимо всяко проектно предложение по всеки един от критериите с присъждане на точки от 1 до 10 в Индивидуална оценъчна карта.

За всеки оценен проект привлечените външни експерти представят писмено становище, съдържащо мотиви на извършената от тях оценка, което становище се взема предвид при оценяване на проектното предложение.

Общата оценка на всеки един от критериите е цяло число  от 1 до 10 и се определя от средноаритметичната стойност (сумата от всички стойности, разделена на техния брой) на оценките, дадени от присъстващите членове на комисията, като се извършва заклъгление към по-близкото цяло число.  Председателят на УС на Фонда попълва  резултатите по всеки един от критерите в Обща оценъчна карта.

Получените общи  оценки по всеки един от критериите се заместват по формулата за изчисление на КО.

Класирането се извършва в ниходящ ред, съобразно получената КО като за финансиране се предлагат всички проекти получили КО над 5 до изчерпване на финансовия ресурс, предвиден в Бюджета на Община Враца за съответната година. 

При равни Комплексни оценки над 5 класирането се извършва чрез жребии по ред, определен от УС. Кандидатът, чийто проект не се финансира в резултата на жребия, при откриване на нова проектна сесия през същата година, се поканва да потвърди желанието си за участие. 

Дори и при наличие на финансов ресурс проекти с КО под 5 не се предлагат за финансиране. 

Приложение № 6
(изм. и доп. с Решение № 549/26.08.2025 г. на ОбС.)
ДОГОВОР

за съфинансиране на проект от Общински Фонд „Култура"

№ ……………..…/……………..….  г.

Днес ……………2025 г. в гр. Враца между: 

1.
ОБЩИНА ВРАЦА, БУЛСТАТ 000193115, с адрес: гр. Враца, ул. „Стефанаки Савов“ № 6, представлявана от ……… –  кмет на Община Враца и ………-  гл. счетоводител, наричана по-долу ОБЩИНА, от една страна, 

и

2.
…………, ЕИК………, адрес: …………, представлявано от ………., наричано по-долу Получател на финансирането, 


на основание чл. 31 и чл. 32 от Правилника за устройството и дейността на Общински Фонд „Култура“, реда и условията за финансово подпомагане на проекти в областта на културата в община Враца и в изпълнение на влязло в сила Решение № …… по Протокол № ….. от …….на Общински съвет-Враца, се сключи настоящият договор и страните се споразумяха за следното:


Чл. 1. ОБЩИНАТА предоставя финансиране в размер на …….. лв./евро (……………..) съгласно т. …… от Списък на одобрените проекти за финансиране от фонд „Култура“, представляващ Приложение, неразделна част от Решение № …../….. г. на Общински съвет-Враца, а получателят на финансирането приема да разходва сумата за реализиране на своя проект с наименование: „…………………….“.

 
Чл. 2. (1) Финансирането се извършва чрез банков превод по посочена от получателя му банкова сметка, както следва: 

Банка: ……

IBAN: ……

BIC:  …..


(2) Плащането по настоящия договор се извършва в 10-дневен срок от сключването на договора. 


Чл. 3. (1) Получателят на финансирането се задължава да:

1. отговаря за цялостната подготовка и реализация на проекта, посочен в чл. 1 от настоящия договор;

2. води пълна финансова, техническа, мониторингова или друга документация в съответствие с разпоредбите на българското законодателство и изискванията на Общински Фонд „Култура“ и я представя като част от финансовия отчет и отчета за вътрешен мониторинг;

3. осигурява средствата, необходими за съфинансирането на проекта;

4. следи за добросъвестното изпълнение на проекта и незабавно да информира Управителния съвет (УС) на Фонда;

5. указва по ясен начин, че съфинансирането на проекта се предоставя от Общински Фонд „Култура”. В печатните издания и при другите дейности и обекти на видимо място задължително се поставят: герба на Община Враца и текста „С финансово подпомагане от Общински Фонд „Култура” към Общински съвет – Враца”;

6. предоставя 5 % от печатните издания, чието издаване е съфинансирано от фонда на Регионална библиотека „Христо Ботев” – Враца и едно издание на Общински съвет – Враца за архива на Фонд „Култура“.

7. по надлежния ред получава разрешение за ползване на обекти публична или частна общинска собственост, при необходимост и във връзка с реализацията на проекта;

8. изпълнява препоръките на УС на Фонда, отразени в Протокола по чл.27, ал.2 от Правилника за устройството и дейността на Общински Фонд „Култура“, реда и условията за финансово подпомагане на проекти в областта на културата в община Враца;

9. изпълнява условията, поставени в договора за отчитане изпълнението на проекта като след приключване изпълнението на проекта получателите на съфинансирането представят Отчет за изпълнението му, който включва изпълнени дейности и финансова част.

(2) Получателят на финансирането има право да:

1. получи одобреното и посочено в чл. 1 от настоящия договор финансиране в указания срок и по посочения в договора начин;

2. получи необходимото съдействие от Общината и от Фонда във връзка с изпълнение на своя проект, за който е одобрено финансирането.

Чл. 4. Община Враца съвместно с УС на Общински Фонд „Култура” осъществява цялостен контрол върху изпълнението на дейности и проекти  по чл. 6, ал. 1 от Правилника, финансирани по фонда и законосъобразното разходване на финансовите средства.

Чл. 5. В случай, че се установи, че получателят на финансирането е изразходвал получените средства не по предназначение и в нарушение на забраните по чл. 20 от Правилника или не представи в срок отчет за разходваните средства, същият се задължава да възстанови в пълен размер получената сума, като върху същата се начислява и лихва, дължима от деня на получаване на финансирането, равна на основния лихвен процент  на БНБ, увеличен с 10 процента.

Чл. 6. (1) Финансовите средства, отпуснати за реализирането на дейности по чл. 6, ал. 1 от Правилника за устройството и дейността на Общински Фонд „Култура“, реда и условията за финансово подпомагане на проекти в областта на културата в община Враца (Правилника) се отчитат съгласно условията на настоящия договор в 10-дневен срок след приключване на изпълнението им или издаване на разходооправдателните документи, но не по-късно от до 10 декември на календарна година, през която е сключен договора.

(2) След приключване изпълнението на проекта получателите на съфинансирането представят Отчет за изпълнението му, който включва Част I – Съдържателен отчет с изпълнени дейности и Част II -  Финансов отчет , по образец Приложение № 7

(3) Финансовата част на отчета съдържа документация за всички разходи по организацията на дейности по чл.6, ал.1, от Правилника, финансирани по Общински Фонд „Култура” и самоучастието на изпълнителя-получател на финансирането. Към финансовия отчет се прилагат документите за изразходените средства, предоставени от Общинския съвет, включително и в частта за самоучастието – в оригинал и заверено копие, като след сверка, оригиналните документи, издадени на името на финансираното лице се връщат.  

(4) Съгласно чл. 34, ал. 3 от Правилника във финансовата част на отчета не могат да се включват разходи, направени преди обявата за съответната сесия, както и недопустими разходи съгласно чл. 20 от Правилника.

Чл. 7. (1) Отчетът се внася от получателя на финансирането чрез Деловодството на Община Враца до УС на Фонда.

(2)  Съдържанието на отчетните финансови документи трябва да съответства на изискванията на Закона за счетоводството и Закона за финансово управление и контрол в публичния сектор. В разходооправдателните документи (фактури) да бъдат посочени данните на финансираното лице.

(3) След одобряване на отчета от УС на Фонда, финансовите документи се предават за осчетоводяване от дирекция ФСД на Община Враца.


Чл. 8.
Настоящият договор се сключва за срок до 31.12.202025 г. и се прекратява: 


1. с изтичане на уговорения срок;


2. по взаимно съгласие на страните – изразено писмено;


3. едностранно без предизвестие от изправната страна при виновно неизпълнение на задължения по договора от другата страна;


4. с 10-дневно писмено предизвестие от всяка една от двете страни;


5. при обективна невъзможност за изпълнение на задълженията. 


Чл. 9. Страните по настоящия договор ще решават споровете, възникнали при или по повод изпълнението на договора или свързани с договора, с неговото тълкуване, недействителност, неизпълнение или прекратяване по взаимно съгласие, а при непостигане на съгласие споровете ще се решават по съдебен ред, съгласно действащото българско законодателство. 


За неуредените в настоящият договор въпроси се прилага Правилника за устройството и дейността на Общински Фонд „Култура“, реда и условията за финансово подпомагане на проекти в областта на културата в община Враца и действащото българско законодателство.

Настоящият договор се състави в два идентични екземпляра – по един за всяка от двете страни. 

ЗА ОБЩИНА ВРАЦА: 


         ЗА ПОЛУЧАТЕЛЯ НА ФИНАНСИРАНЕТО:

…………………………

   

………………………………………..        

Кмет на Община Враца





…………………………

Главен cчетоводител

Приложение № 7

към чл. 33, ал.2
        (изм. и доп. с Решение № 549/26.08.2025 г. на ОбС.)
Част I

СЪДЪРЖАТЕЛЕН ОТЧЕТ

	Бенефициент
	

	Проект
	

	Контакти
	 


	Договор №
	

	Място на реализация на проекта
	

	Сума, с която е подкрепен проектът
	....... лв./евро

	Обща сума на проекта
	....... лв./евро


1. Описание на резултатите и реализацията на проекта.

2. Визуални материали по проекта 

3. Приложения 

	Приложение №7

	Част II

	ФИНАНСОВ ОТЧЕТ

	 
	 
	 
	 
	 
	 
	 
	 

	БЮДЖЕТ

	 
	Име на организация/физическо лице
	 
	 
	 
	 
	 

	 
	Наименование на проекта
	 
	 
	 
	 
	 
	 

	 
	 

	 
	Описание на разхоите
	Мярка
	Брой единици
	Стойност на единицата
	Общо
	Собствен принос
	Финансиране фонд Култура

	 
	а
	b
	c
	d
	e
	f
	g

	                               I. Разходи за хонорари

	1,1
	 
	 
	 
	 
	 
	 
	 

	1,2
	 
	 
	 
	 
	 
	 
	 

	1,3
	 
	 
	 
	 
	 
	 
	 

	1,4
	 
	 
	 
	 
	 
	 
	 

	 
	 
	 
	 
	 
	 
	 
	 

	II. Разходи за изпълнение на дейностите по проекта

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	 
	 
	 
	 
	 
	 
	 
	 

	 
	Обща стойност на проекта :
	 
	 
	 
	 
	 
	 

	
	
	
	
	
	
	
	

	
	
	
	
	
	Ръководител на проект:
	

	
	
	
	
	
	
	
	

	
	
	
	
	
	Печат на организацията:

